जो मनुष्य महापातकों से युक्त और समस्त प्राणियों से द्वेष करनेवाले है, वे त्रिपुंड धारण तथा भस्मदलन से अत्यधिक द्वेष करते हैं । जो आत्मज्ञानी मनुष्य शिवाग्नि (अग्निहोत्र) का कार्य करके ‘व्यायुष जमदग्ने’ इस मन्त्र से भस्म का मात्र स्पर्श ही कर लेता है, वह समस्त पापों से मुक्त हो जाता है । जो मनुष्य तीनों सन्ध्याकालों में श्वेत भस्म के द्वारा त्रिपुंड धारण करता है, वह समस्त पापों से मुक्त होकर शिव सानिध्य का आनन्द भोगता है । जो व्यक्ति श्वेत भस्म से अपने मस्तक पर त्रिपुण्ड धारण करता है, वह अनादिभूत लोकों को प्राप्त कर अमर हो जाता है, बिना भस्मस्नान किये षड्क्षर (‘ॐ नमः शिवाय’) मन्त्र का जप नहीं करना चाहिये । विधिपूर्वक भस्म से मस्तक पर त्रिपुण्ड धारण करके ही इसका जप करना चाहिए ।